5. sz. melléklet a 2023. évi éves belső ellenőrzési jelentéshez

**A 2023. évi belső ellenőrzés megállapításai, következtetések és javaslatok**

| **Vizsgálat száma/címe** | **Megállapítás** | **Következtetés** | **Javaslatok** |
| --- | --- | --- | --- |
| 01/2023.A 2022. évi zárszámadási rendelet szabályszerűsége | A 2022. éves költségvetési beszámolási kötelezettség teljesítése az államháztartás információs rendszerében szabályszerű volt.A 2022. évi zárszámadási rendelettervezetet a törvényben előírt határidőig és szerkezetben terjesztették be a Közgyűlés elé.A 2022. évi zárszámadási rendelet szöveges részének felépítése eltér a 2022. évi költségvetési rendelet szöveges részétől, valamint a rendelet 1. 2. és 3. mellékletei az eredeti előirányzat adatokat nem tartalmazzák.A rendelet nem tér ki a költségvetési hiány belső finanszírozására szolgáló bevételi előirányzatok teljesítésére.Az Önkormányzat és az Önkormányzati Hivatal költségvetési maradványának megállapítása és jóváhagyása szabályszerű.A 2022. zárszámadási rendelethez előterjesztett vagyonkimutatás szabályszerű.A Jegyző elkészítette a Bkr. 11. § (1) bekezdése szerinti vezetői nyilatkozatát, amelyet a Közgyűlés elnöke a zárszámadási rendelettervezettel együtt a Közgyűlés elé terjesztett. | Az Önkormányzat és az Önkormányzati Hivatal költségvetési beszámolási kötelezettség teljesítése szabályszerű volt. A 2022. évi zárszámadási rendelet beterjesztése, szerkezete és tartalma alapvetően megfelelt a jogszabályi előírásoknak.  | A zárszámadási rendelet szöveges része felépítésének egyértelműbben szükséges követnie a költségvetési rendelet szöveges részének felépítését, a szöveges részekben tett rendelkezések követhetőbb összehasonlíthatósága érdekében. A zárszámadási rendelet 1. 2. és 3. mellékleteiben az eredeti előirányzatokat is szerepeltetni célszerű a terv- és tényadatok könnyebb összehasonlíthatósága érdekében.A zárszámadási rendelet szöveges részében meg kell határozni a költségvetési hiány belső finanszírozásásra szolgáló bevételi előirányzatok teljesítésését |
| 02/2023.. Az Önkormányzat és az Önkormányzati Hivatal 2022. évi költségvetési beszámoló mérlegének összeállítása | Az Önkormányzat és az Önkormányzati Hivatal rendelkezik a számviteli politika keretében elkészítendő szabályzatokkal, a leltározás és a leltárkészítés helyi szabályait meghatározták.Az Önkormányzat és az Önkormányzati Hivatal 2022. évi mérlegének alátámasztására a leltárt összeállították.A tárgyi eszközök részletező nyilvántartását nem az önkormányzati ASP rendszer KATI moduljában vezetik.A tárgyi eszközök részletező nyilvántartásait folyamatosan vezetik, a leltározás egyeztetéssel megtörtént. Tényleges mennyiségi felvétellel történő leltározás 2022. évben nem volt.Az Önkormányzat és az Önkormányzati Hivatal 2022. mérlege megbízható és valós képet ad a 2022. december 31-én fennálló vagyoni helyzetről. | Az Önkormányzat és az Önkormányzati Hivatal 2022. évi mérlege leltárral alátámasztott, a valódiság elve alapvetően érvényesül. Az Önkormányzat és az Önkormányzati Hivatal 2022. mérlege megbízható és valós képet ad a 2022. december 31-én fennálló vagyoni helyzetről. | A KATI modul teljes körű használatát biztosítani szükséges.A tárgyi eszközöket tényleges mennyiségi felvétellel le kell leltározni a Leltározási Szabályzatnak megfelelően. |
| 03/2023.A Bethlen Gábor Alapból támogatott „Nemzetköziesedés – Hajdú-Bihar és Hargita megye önkormányzatai együttműködési területeinek bővítése” című pályázat megvalósítása | Az Önkormányzat a Pályázattal kapcsolatos elszámolási kötelezettségét teljesítette, a szakmai és pénzügyi beszámolóját a Támogató részére határidőben, az előírt tartalommal benyújtotta.Az Önkormányzat a támogatást rendeltetésszerűen, a támogatási célnak megfelelően és a támogatói okiratban meghatározottak szerint használta fel.A pályázattal kapcsolatos számlák, bizonylatok kifizetése szabályszerű volt. | Az Önkormányzat a vizsgálat tárgyát képező támogatást a pályázati célnak megfelelően, szabályszerűen használta fel.  | Nincs |
| 03/2022.A Hajdú-Bihar Megyei Önkormányzatnál 2021. évben lefolytatott közbeszerzési eljárások szabályszerűségének ellenőrzése. | Az Önkormányzat Közbeszerzési Szabályzatban meghatározta a közbeszerzési eljárások felelősségi és eljárási rendjét. A Közbeszerzési Szabályzat megfelel a Kbt. 27. § (1) bekezdésében foglalt előírásoknak.Az Önkormányzat 2021. évi összesített közbeszerzési terve a jogszabályi határidőig, március 31. napjáig elkészült, az év során egy alkalommal módosult. A közbeszerzési tervek átruházott elnöki hatáskörben elnöki határozattal jóváhagyásra kerültek. A közbeszerzési tervek adattartalma megfelel a Közbeszerzési Szabályzatában foglaltaknak.Az Önkormányzatnál a 2021. évi közbeszerzési eljárások szabályozása, lefolytatása, dokumentálása megfelel a jogszabályi előírásoknak. | A vizsgálat eredményeként összegzésként megállapítható, hogy az Önkormányzatnál a 2021. évi közbeszerzési eljárások szabályozása, lefolytatása szabályszerű. | Nincs |

Debrecen, 2024. május 16.

 Nemesné Sőrés Erzsébet

 belső ellenőr